
Text rozhodnutia
Súd: Krajský súd Bratislava Spisová značka: 45Cbi/148/2002 Identifikačné číslo súdneho spisu: 1002899198 Dátum vydania rozhodnutia: 26. 11. 2013 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2013:1002899198.8 Uznesenie Krajský súd v Bratislave v právnej veci žalobcu: ESPA LINE, spol. s r.o., Hlboká 49, Piešťany, IČO: 34 148 752, zastúpeného advokátom Mgr. Petrom Studeným, M. Waltariho 7, Piešťany, proti žalovanému v 1. rade: FOMALL, spol. s r.o., Horná 61, Banská Bystrica, IČO: 31 603 572, žalovanému v 2. rade: TALCO SLOVAKIA, s.r.o., Majerská cesta 49, Banská Bystrica, IČO: 36 009 849, zastúpenému advokátom Mgr. Františkom Popperom, Rudlovská cesta 53, Banská Bystrica, žalovanému v 3. rade: BIMPEX, s. r. o., Budovateľská 63, Prešov, IČO: 36 459 259, žalovanému v 4. rade: Q.. Q. R., M.. X. N. X, Slovenská Ľ., žalovanému v 5. rade: VARS Slovakia, s.r.o., Podháj 57, IČO: 31 633 935, Banská Bystrica, žalovanému v 6. rade: JUDr. Peter Sopko, Hlavná 27, Trnava, správca konkurznej podstaty úpadcu Združenie zväzov zdravotne postihnutých SR v konkurze, Prešovská 39, Bratislava, IČO: 419 052, o určenie pravosti a výšky prihlásenej pohľadávky, takto r o z h o d o l : Súd konanie voči žalovanému v 1. rade a žalovanému v 5. rade z a s t a v u j e . o d ô v o d n e n i e : Žalobou zo dňa 16.08.2002 sa žalobca domáhal určenia pravosti pohľadávky v sume 7.564.796,50 Sk. Dňa 20.09.2013 sa na tunajší súd dostavil JUDr. Ján Baláž - predseda predstavenstva spol. MERLIN GROUP, a.s., ktorý oznámil súdu, že spoločnosť FOMALL, spol. s r.o., Horná 61, Banská Bystrica, IČO: 31 603 572 bola uznesením Okresného súdu Banská Bystrica, č. k. 26Cbr 150/2010-53 zo dňa 13.08.2013 zrušená bez likvidácie. Na základe dopytu tunajšieho súdu bolo zistené, že uznesenie, č. k. 26Cbr 150/2010-53 nadobudlo právoplatnosť dňa 25.10.2013. Z výpisu z obchodného registra súd zistil, že uznesením Okresného súdu Banská Bystrica, č. k. 26Cbr 164/2007-33 zo dňa 26.06.2008, ktoré sa stalo právoplatným a vykonateľným dňa 07.08.2008, bola obchodná spoločnosť VARS Slovakia, s.r.o., so sídlom Podháj 57, 974 05 Banská Bystrica, IČO: 31 633 935, zapísaná v obchodnom registri Okresného súdu Banská Bystrica, oddiel Sro, vložka č. 2895/ S zrušená bez likvidácie. Podľa § 107 ods. 4 OSP, ak po začatí konania zanikne právnická osoba, súd pokračuje v konaní s jej právnym nástupcom, a ak právneho nástupcu niet, súd konanie zastaví. Vzhľadom k tomu, že žalovaní v 1. a 5. rade boli vymazaní z obchodného registra bez likvidácie, t. j. bez právneho nástupcu, súd v zmysle § 107 ods. 4 OSP konanie voči žalovanému v 1. a 5. rade zastavil. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR, cestou podpísaného súdu, písomne, trojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1002899198.8 (dáta aktuálne k 12. 11. 2026). Záväzné je znenie zverejnené súdom.




